Document ID: 32004D0857

ROZHODNUTIE KOMISIE
z 8. decembra 2004,
ktorým sa mení a dopĺňa rozhodnutie 97/222/ES ustanovujúce zoznam tretích krajín, z ktorých sú členské štáty oprávnené dovážať mäsové výrobky
(oznámené pod číslom dokumentu K(2004) 4563)
(Text s významom pre EHP)
(2004/857/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 72/462/EHS z 12. decembra 1972 o zdravotných problémoch a problémoch veterinárnej inšpekcie pri dovoze hovädzieho dobytka, oviec, kôz a ošípaných, čerstvého mäsa alebo mäsových výrobkov z tretích krajín (1), a najmä článok 3 ods. 1 a článok 16 v spojení s prvou zarážkou jej článku 21a ods. 1,
so zreteľom na smernicu Rady 92/118/EHS zo 17. decembra 1992, ktorou sa ustanovujú požiadavky na zdravie zvierat a zdravie ľudí platné v obchode a dovoze do Spoločenstva pre výrobky, ktoré nepodliehajú požiadavkám stanoveným konkrétnymi predpismi Spoločenstva, na ktoré sa vzťahuje príloha A (I) k smernici 89/662/EHS a v prípade patogénov k smernici 90/425/EHS (2), a najmä na jej článok 10 ods. 2 písm. a) a ods. 3 písm. a),
so zreteľom na smernicu Rady 2002/99/ES zo 16. decembra 2002, ktorá ustanovuje pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu (3), a najmä na jej článok 8 ods. 1 a ods. 4,
keďže:
(1)
Rozhodnutie Komisie 97/222/ES (4) ustanovuje zoznam tretích krajín alebo častí tretích krajín, z ktorých sú členské krajiny oprávnené dovážať mäsové výrobky.
(2)
S cieľom zabezpečiť transparentnosť a harmonizáciu kódov pre isté režimy ošetrenia, ako je ustanovené v tabuľkách v časti II a III prílohy k rozhodnutiu 97/222/ES, je potrebné zmeniť, doplniť a objasniť poznámky pod čiarou s odkazom na pôvod a miesto dovozu čerstvého mäsa.
(3)
V opise regionalizovaných území v časti I prílohy k rozhodnutiu 97/222/ES sú zastaralé odkazy na právne predpisy, ktoré boli zrušené a nahradené novými právnymi aktmi. Je preto potrebné aktualizovať tieto odkazy. Zodpovedajúce kódy území a režimov ošetrenia v časti II prílohy k rozhodnutiu 97/222/ES by sa mali zodpovedajúcim spôsobom aktualizovať.
(4)
Časti I, II a IV prílohy k rozhodnutiu 97/222/ES by sa preto mali zodpovedajúcim spôsobom zmeniť a doplniť.
(5)
Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Rozhodnutie Komisie 97/222/ES sa mení a dopĺňa takto:
1.
Časť I prílohy sa nahrádza textom v prílohe I k tomuto rozhodnutiu.
2.
Časť II prílohy sa nahrádza textom v prílohe II k tomuto rozhodnutiu.
3.
Časť IV prílohy sa nahrádza textom v prílohe III k tomuto rozhodnutiu.
Článok 2
Toto rozhodnutie sa uplatňuje od 23. decembra 2004.
Článok 3
Toto rozhodnutie je určené členským štátom.
V Bruseli 8. decembra 2004

Labels: 0
3
17
5